**Nagyacsád Község Önkormányzata**

**8521 Nagyacsád, Deák Ferenc u. 1-3.**

**ikt.szám: ……../2015.**

**J E G Y Z Ő K Ö N Y V**

**Készült:** Nagyacsád község Önkormányzata Képviselő-testületének 2015. április 28.-én 19 óra 00 perckor megtartott nyilvános testületi üléséről.

**Helye:** Nemesgörzsönyi Közös Önkormányzati Hivatal Nagyacsádi Kirendeltsége

**Jelen vannak:**

Szalóky Nándor Polgármester

Szakács Balázsné alpolgármester

Gyenge András

Szórád Zoltán

Tima Zoltán Ferenc

képviselők

**Távol van**: -

**Tanácskozási joggal jelen van:** Novák Edit aljegyző

**Érdeklődő:** -fő

Szalóky Nándor Polgármester: Köszönti a képviselőket. Megállapítja, hogy az ülés határozatképes, mivel a megválasztott 5 fő képviselőből 5 fő jelen van. Az ülést megnyitja. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nagyacsád község Önkormányzatának Képviselő-testülete 5 igen szavazattal, tartózkodás és ellenszavazat nélkül a következő határozatot hozta:

**17/2015.( IV.28.) önkormányzati határozat**

Nagyacsád Község Önkormányzatának képviselő-testülete 2015. április 28-i ülésének napirendjét az alábbiak szerint határozza meg:

1. Nagyacsád Község Önkormányzat 2014. évi költségvetésének módosítása

Előadó:polgármester

1. Nagyacsád Község Önkormányzat 2014. évi beszámolójának elfogadása

Előadó: polgármester

1. Pápakörnyéki Önkormányzatok Feladatellátó Társulása által - 21/2015. (IV. 17.) MvM. rendelet alapján – benyújtandó pályázat támogatása

Előadó: polgármester

1. Családsegítő szolgálat 2014. évi beszámolója

Előadó:polgármester

1. Gyermekjóléti szolgálat 2014. évi beszámolója

Előadó:polgármester

1. Gyermekvédelmi és gyermekjóléti feladatokról szóló beszámoló elfogadása

Előadó:polgármester

1. Vegyes ügyek

Előadó: polgármester

Napirendek tárgyalása:

**1.)Nagyacsád Község Önkormányzat 2014. évi költségvetésének módosítása**

**Előadó:polgármester**

Szalóky Nándor polgármester elmondja, hogy az előterjesztést mindenki megkapta, megismerhette. Az előterjesztéssel kapcsolatban elmondja, hogy mindig három hónapos lejárata volt a betétnek, így halmozódást mutat a betétlekötés. Ez egy könyveléstechnikai művelet, a lekötés és a betét felbontás összevetéséből látható a tényleges betétállomány.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő rendeletet alkotja:

**5/2015.(V.2.) önkormányzati rendelete**

Nagyacsád község Önkormányzat Képviselő-testülete úgy döntött,az önkormányzat 2014. évi költségvetéséről szóló 1/2014. (II.6.) rendelet módosításáról szóló, fenti számú rendeletét az előterjesztésben foglaltaknak megfelelően megalkotja.

Utasítja az jegyzőt, hogy a rendelet kihirdetésről – a helyben szokásos módon- gondoskodjon.

**2.)Nagyacsád Község Önkormányzat 2014. évi beszámolójának elfogadása**

**Előadó: polgármester**

Szalóky Nándor polgármester elmondja, hogy az előterjesztést mindenki megkapta. Megkérdezi, hogy az előterjesztéssel kapcsolatban van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő rendeletet alkotja:

**6/2015.(V.2.) önkormányzati rendelete**

Nagyacsád Község Önkormányzatának képviselő-testülete a Nagyacsád Önkormányzat 2014. évi pénzügyi terv végrehajtásáról szóló, fenti számú rendeletét az előterjesztésben foglaltaknak megfelelően megalkotja.

Utasítja az aljegyzőt, hogy a rendelet kihirdetésről – a helyben szokásos módon- gondoskodjon.

**3.)Pápakörnyéki Önkormányzatok Feladatellátó Társulása által - 21/2015. (IV. 17.) MvM. rendelet alapján – benyújtandó pályázat támogatása**

**Előadó: polgármester**

Szalóky Nándor polgármester elmondja, hogy az előterjesztést mindenki megkapta, tájékoztatja a Képviselő-testületet, hogy az orvosi ügyelet gépjárművének cseréje miatt kíván a társulás pályázatot benyújtani, mivel ismét kiírták a gépjármű beszerzési pályázatot. Az áfa összege az önrész. Javasolja, hogy a Képviselő-testület támogassa a pályázat benyújtását.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozza:

**18/2015. (IV.28.) önkormányzati határozat**

Nagyacsád Község Önkormányzat Képviselő-testülete támogatja a Pápakörnyéki Önkormányzatok Feladatellátó Társulása Társulási Tanácsa azon döntését, hogy az Európai Mezőgazdasági Vidékfejlesztési Alapból nyújtandó, a vidéki gazdaság és a lakosság számára nyújtott alapszolgáltatások fejlesztésére 2015-tól igénybe vehető támogatások részletes feltételeiről szóló 21/2015. (IV. 17.) MvM. rendelet szerint pályázatot nyújt be melyben a következő fejlesztéseket kívánja megvalósítani:

- Terepjáró személygépjármű beszerzése a társulás működési területén lévő egyéb közösségi célú szolgáltatások ellátására

- Megvalósítás helye: 8500 Pápa, Anna tér 11., 2885 hrsz.

A Képviselő-testület kinyilvánítja, hogy a fenti fejlesztés a település szempontjából előnyös és szükséges.

Felelős: Szalóky Nándor polgármester

Határidő: azonnal

**4.)Családsegítő szolgálat 2014. évi beszámolója**

**Előadó:polgármester**

Szalóky Nándor polgármester elmondja, hogy a Pápakörnyéki Önkormányzatok Feladatellátó Intézménye megküldte beszámolóját a Családsegítő Szolgálat 2014. évi munkájáról.

Elmondja, hogy a beszámolót mindenki megkapta, megismerhette.

Megkérdezi, hogy az előterjesztéssel kapcsolatban van-e valakinek kérdése, hozzászólása.

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**19/2015. (IV.28.) önkormányzati határozat**

Nagyacsád Község Önkormányzat képviselő-testülete úgy döntött, hogy a Pápakörnyéki Önkormányzatok Feladatellátó Intézménye Családsegítő Szolgálatának 2014. évi beszámolóját az előterjesztésnek megfelelően elfogadja.

Felelős: polgármester, aljegyző

Határidő: azonnal

**5.)Gyermekjóléti szolgálat 2014. évi beszámolója**

**Előadó:polgármester**

Szalóky Nándor polgármester elmondja, hogy a Pápakörnyéki Önkormányzatok Feladatellátó Intézménye megküldte beszámolóját a Gyermekjóléti Szolgálat 2014. évi munkájáról.

Szalóky Nándor polgármester elmondja, hogy a beszámolót mindenki megkapta, megismerhette.

Megkérdezi, hogy az előterjesztéssel kapcsolatban van-e valakinek kérdése, hozzászólása.

Megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**20/2015. (IV.28.) önkormányzati határozat**

Nagyacsád Község Önkormányzat képviselő-testülete úgy döntött, hogy a Pápakörnyéki Önkormányzatok Feladatellátó Intézménye Gyermekjóléti Szolgálatának 2014. évi beszámolóját az előterjesztésnek megfelelően elfogadja.

Felelős: polgármester, aljegyző

Határidő: azonnal

**6.)Gyermekvédelmi és gyermekjóléti feladatokról szóló beszámoló elfogadása**

**Előadó:polgármester**

Szalóky Nándor polgármester elmondja, hogy az önkormányzat 2014. évi gyermekvédelmi és gyermekjóléti feladatairól szóló beszámolót mindenki megkapta. Ismerteti a beszámoló tartalmát.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**21/2015.(IV.28.) önkormányzati határozat**

Nagyacsád Község Önkormányzat képviselő-testülete úgy döntött, hogy Nagyacsád Község Önkormányzatának gyermekjóléti és gyermekvédelmi feladatairól szóló 2014. évi beszámolóját az előterjesztés szerint elfogadja.

Felelős: polgármester, aljegyző

Határidő: azonnal

**7.)Vegyes ügyek**

**Előadó: polgármester**

Szalóky Nándor polgármester elmondja, hogy a Közös Hivatal 2014. évi gazdálkodásáról szóló beszámoló mindenkinek kiküldésre került. A kiadások között az illetmények szerepelnek, a dologi kiadások között a közlöny előfizetés, jogtár -, a hivatal által használt programok előfizetési díjai, honlap-, valamint a gépek karbantartásának díjai szerepelnek. Bevételi oldalon a közös hivatal finanszírozása szerepel.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**22/2015. (IV.28.) önkormányzati határozat**

Nagyacsád Község Önkormányzat Képviselő-testülete úgy döntött, hogy Nemesgörzsönyi Közös Önkormányzati Hivatal 2014. évi beszámolóját az előterjesztés szerint elfogadja.

Felelős: polgármester

Határidő: azonnal

Szórád Zoltán képviselő elmondja, hogy 4 kóbor kutya van a faluban, valamit kellene velük kezdeni.

Szalóky Nándor polgármester elmondja, hogy két kutyáról tud. A sintér nagyon drága, felveszi a kapcsolatot a pápateszéri állatmenhellyel, hátha ők el tudják vinni őket.

Szórád Zoltán képviselő elmondja, hogy a Jókai utcában a hangos híradó le van szakadva.

Szalóky Nándor polgármester elmondja, hogy tud róla, egy traktor biztos leszakította. Meg lesz javíttatva.

Szalóky Nándor polgármester megkérdezi, hogy van-e még valakinek kérdése, hozzászólása?

Megállapítom, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2015. április 28-i nyilvános ülést 19 óra 30 perckor berekeszti.

K.m.f.

**Szalóky Nándor Ivanics Barbara**

**polgármester jegyző**

**A jegyzőkönyv tartalmáért felel:**

**Novák Edit**

**aljegyző**